Ttxemimeɣ nekk? Ulac, neɣ ilaq ad sbeɛdeɣ tamuɣli-w, ayen yellan seg daxel-iw, ama d tikta, d izarafen d tigrayin, sakin-iyi-d, yečča-iyi nnif-iw, ula d nekk d aqbayli. Lukan ad d-yeffeɣ ayen yellan deg-s, ad d-yeffeɣ am dexxan yettwaḥebsen d leqrun ay-a. Am wakken I dḥekkun deg tmucuha. Aṭas n wayen ḥebreɣ, yuwi-yi nnif, d tayri ɣef tmurt-iw, ay-agi akk I jemɛeɣ seg daxel-iw, lukan ad d-yeffeɣ , ad wahmen widak i iɣilen snen-iyi, ad asen-d-bineɣ am cciṭan iteddu yesḥuḍul, yerna yettaḍsa, yeskeɛrir.D amdan yessexlaɛen, yeṭṭalaben leḥq-is, ur yettrusu, ur isel. Ayen zemren ad slen seg uqemmuc-agi n lwaḥc, d ayen i ttxemmimeɣ nekk, i ttxemmimen watmaten-iw. Am wakken-nni i yella deg tmacahut, d argaz-nni yesḥijdiren, ur yekmil ara acku txuṣ-it tɣawsa i wakken as yesbedd lqedd-is, mazal-it imal ciṭ ɣer yirumyen.